26. фебруар 2011. LONDON, 26. februara 2011. (Beta-AP) - Jedna kompanija iz Londona nudi neobičan desert - sladoled napravljen od majčinog mleka.

Sladoled koji je dobio ime "bejbi Gaga" rasprodat je čim je u petak pušten u prodaju.

Popularna londonska poslastičarnica Ajskrimist otkupila je mleko od dojilja koje su se javile na oglas.

Mleko je, kako tvrdi Ajskrimist, analizirano u laboratorijama a potom pasterizovano i pomešano sa vanilom i korom limuna.

Porcija sladoleda prodaje se za 14 funti (22,5 dolara).

Vlasnik kompanije Mark O'Konor ispričao je Bi-Bi-Siju da se radi o prirodnom, organskom proizvodu.

"Mleko je dobro za našu decu i dobro je za naš sladoled", naveo je on.

„Sladoled od majčinog mleka" Новинска агенција Бета, 26. фебруар 2011. (српски)